Edel Eckblad
Store norske leksikon,Kunst og estetikk,Film, TV og teater,Norske skuespillere
Edel Eckblad var en norsk skuespiller. Hun debuterte i 1945 på Studioteatret, hvor hun var ansatt til 1950; deretter var hun ved Riksteatret i 1951–1963 og fra 1975, ellers var hun frilanser.
Hun spilte med varme og realistisk sikkerhet i et variert repertoar, blant annet fru Stockmann i Henrik Ibsens En folkefiende og moren i Tennessee Williams' Glassmenasjeriet. Mot slutten av karrieren utmerket hun seg som tolker av Arnold Wesker, særlig i Kjærlighetsbrev på blått papir og i Røtter. Eckblad medvirket også i filmene Bussen (1961) og Eddie & Suzanne (1975).Hun var søster av Finn-Egil Eckblad. Les mer i Store norske leksikon norsk teaterhistorie